Newt Gingrich

Newton Leroy Gingrich (s. 17. kesäkuuta 1943) on yhdysvaltalainen republikaanipoliitikko. Hän oli Yhdysvaltain edustajainhuoneen puhemies vuosina 1995–1999. Gingrich oli Time-lehden valinta Vuoden henkilöksi 1995, koska hänen johtamansa "Republikaanivallankumous" päätti demokraattien 40 vuotta kestäneen enemmistön edustajainhuoneessa.

Elämä
Gingrich opetti historiaa University of West Georgia -yliopistossa Carrolltonissa vuosina 1970–1978. Hän väitteli filosofian tohtoriksi vuonna 1971. Hän on ollut naimisissa kolme kertaa ja hänellä on kaksi lasta ensimmäisestä avioliitostaan ja kaksi lastenlasta.

Gingrich tuli baptistikristityksi opiskeluaikanaan, mutta liittyi katoliseen kirkkoon vuonna 2009.http://www.getreligion.org/?p=9942=Newt

Poliittinen ura
Kongressiin hänet valittiin ensimmäisen kerran 1978 Georgian osavaltion edustajana. Kuusi viikkoa ennen 1994 kongressivaaleja Gingrich esitteli Contract with America -ohjelmajulistuksen, jossa esitettiin veronalennuksia, tiukkaa budjettikuria ja kovia otteita rikollisuuden vähentämiseksi. Hänestä tuli puhemies vuonna 1995, republikaanien voitettua enemmistön edustajainhuoneessa ensimmäistä kertaa 40 vuoteen. Hän ilmoitti eroavansa republikaanien menetettyä 5 paikkaa vuoden 1998 vaaleissa.

Kongressiuran jälkeen
Erottuaan puhemiehen virasta hän on aktiivisesti osallistunut poliittiseen keskusteluun. Hän on tutkijana American Enterprise Institute -tutkimuskeskuksessa ja vierailee usein Fox Newsin keskusteluohjelmissa. Gingrich mainittiin mahdollisena ehdokkaana 2008 presidentinvaaleissa, mutta hän ei asettunut ehdolle. Myöhemmin Gingrich on saanut julkisuutta Yhdysvaltain presidentiksi valitun Donald Trumpin puolestapuhujana.Saska Saarikoski: ”Propagandamedia ei tunnu vieläkään ymmärtävän, miten poikkeuksellisen lahjakkuuden kanssa se on tekemisissä”, sanoo trumpismin lähettiläs Newt Gingrich Helsingin Sanomat 17.12.2016. Viitattu 1.2.2017.

Presidentinvaalit 2012

Gingrich pyrkii republikaanien ehdokkaaksi 2012 vaaleihin. Kesäkuussa 2011 hänen koko kampanjajohtonsa erosi, minkä uskottiin vaikuttavan negatiivisesti hänen ehdokkuuteensa.Mass resignations hit Gingrich campaign, Al-Jazeera Vuoden 2011 lopulla Gingrich kuitenkin nousi gallupeissa republikaanien suosikiksi.http://www.iltalehti.fi/ulkomaat/2011121414944993_ul.shtml

 Kampanjan vaiheita 

Gingrich herätti joulukuussa 2011 kansainvälistä huomiota ja hämmennystä, kun kommentoi yhdysvaltalaiselle The Jewish Channel -televisiokanavalle, että "palestiinalaiset ovat keksitty kansa", joka haluaa tuhota Israelin ja olisi voinut valita asuinpaikakseen jonkun muun. Lausunnolla oletetaan Gingrichin kosineen puolelleen juutalaisia äänestäjiä. 

Gingrich on kampanjansa aikana kritisoinut myös lapsien työntekoa rajoittavia lakeja.http://www.washingtonpost.com/blogs/election-2012/post/gingrich-calls-child-labor-laws-truly-stupid/2011/11/21/gIQAFYKHiN_blog.html

Suomen Kuvalehti kirjoittaa, että Gingrich on rohkea poliitikko, koska hän on uskaltanut puolustaa Yhdysvalloissa pitkään asuneiden laittomien siirtolaisten oikeuksia, vaikka "tällainen humanismi saattaa kääntyä esivaaleissa häntä vastaan". 

Tammikuussa 2012 Ginrichin kampanjan suurimmaksi rahoittajaksi nousi amerikkalainen miljardööri ja sionisti Sheldon Adelson. Adelson, joka parhaimmillaan on ollut Yhdysvaltain kolmanneksi rikkain, oli yksin Israelissa syntyneen vaimonsa kanssa tällöin lahjoittanut jo 10 miljoonaa dollaria Ginrichin kampanjaan.  Gingrich saavutti ensimmäisen esivaalivoittonsa Etelä-Carolinassa 21. tammikuuta.http://www.hs.fi/ulkomaat/Gingrich+otti+murskavoiton+Etel%C3%A4-Carolinan+esivaaleissa/a1305553873171

 Lähteet 

Aiheesta muualla
 Virallinen kotisivu
 http://www.govtrack.us/congress/person.xpd?id=404587

Luokka:Yhdysvaltain edustajainhuoneen puhemiehet
Luokka:Yhdysvaltalaiset republikaanipoliitikot
Luokka:Vuonna 1943 syntyneet
Luokka:Elävät henkilöt